Source: https://ficek.sk/vyzivne-na-plnolete-dieta-29983
Timestamp: 2019-02-18 13:18:54+00:00
Document Index: 5214966

Matched Legal Cases: ['§ 62', 'súd ', 'súd ', 'súd ', 'súd ', 'Súd ', 'súd ', '§ 78', '§ 3', '§ 17', '§ 14', 'súd ', '§ 63', 'súd ', 'Súd ', '§ 75', 'súd ', 'súd ', 'súd ', 'súd ', 'súd ', 'súd ', '§ 65', 'súd ', 'súd ', '§ 62']

[2019] Výživné na plnoleté dieťa | Poradíme Vám? '
Oblasť práva: Rodinné právo, Košický
Odpovedané dňa: 10. 10. 2017
Dobrý deň. Platím výživné na dve deti. Druhý ma 14 a prvý 21. Je nejaká možnosť zistiť, či syn 21 ročný pracuje? Chodil na vysokú školu ale neviem, či ešte pokračuje. Škola mi odmietla poskytnúť informácie. Komunikácia s exmanželkou nie je možná ani so synom, ignorujú ma už dlhé roky. Je možnosť deti s prvého manželstva vydediť? Ďakujem za odpoveď.
V otázke uvádzate, že platíte výživné na dve deti vo veku 14 a 21 rokov, pričom neviete, či syn vo veku 21 rokov ešte študuje na vysokej škole. Ignorácia zo strany bývalej manželky a syna Vám neumoňujú zistiť podstatné okolnosti pre trvanie vyživovacej povinnosti.
Predmetnú oblasť upravujú ust. §§ 62 a nasl. zákona o rodine, v zmysle ktorých platí (citujeme) :
"Plnenie vyživovacej povinnosti rodičov k deťom je ich zákonná povinnosť, ktorá trvá do času, kým deti nie sú schopné samé sa živiť. Obaja rodičia prispievajú na výživu svojich detí podľa svojich schopností, možností a majetkových pomerov. Dieťa má právo podieľať sa na životnej úrovni rodičov.
Každý rodič bez ohľadu na svoje schopnosti, možnosti a majetkové pomery je povinný plniť svoju vyživovaciu povinnosť v minimálnom rozsahu vo výške 30 % zo sumy životného minima na nezaopatrené neplnoleté dieťa alebo na nezaopatrené dieťa podľa osobitného zákona.13)
Pri určení rozsahu vyživovacej povinnosti súd prihliada na to, ktorý z rodičov a v akej miere sa o dieťa osobne stará. Ak rodičia žijú spolu, prihliadne súd aj na starostlivosť rodičov o domácnosť.
Výživné má prednosť pred inými výdavkami rodičov. Pri skúmaní schopností, možností a majetkových pomerov povinného rodiča súd neberie do úvahy výdavky povinného rodiča, ktoré nie je nevyhnutné vynaložiť.
Ak rodičia maloletého dieťaťa spolu nežijú, súd upraví rozsah ich vyživovacej povinnosti alebo schváli ich dohodu o výške výživného.
Súd postupuje rovnako aj v prípade, ak rodičia spolu žijú, ale jeden z nich svoju vyživovaciu povinnosť voči maloletému dieťaťu dobrovoľne neplní.
Výživné plnoletých detí upraví súd len na návrh."
Dôležité pre Vás je ust. § 78 ZoR :
"Dohody a súdne rozhodnutia o výživnom možno zmeniť, ak sa zmenia pomery. Okrem výživného pre maloleté dieťa je zmena alebo zrušenie výživného možné len na návrh.
Ak dôjde k zrušeniu alebo zníženiu výživného pre maloleté dieťa za uplynulý čas, spotrebované výživné sa nevracia."
Pre vysvetlenie : Z cit. ustanovenia pre Vás vyplýva, že pre prípad, že syn už pracuje a Vy naďalej plníte vyživovaciu povinnosť, nakoľko o jeho zamestnaní neviete, budete môcť žiadať vrátenie výživného od syna titutom bezdôvodného obohateniav súlade s ust. Obč. zákonníka.
Vysokoškolské štúdium alebo zamestnanie :
Odporúčame podľa ust. zákona č. 600/2003 Z.z. o prídavku na dieťa, aby ste sa písomne informovali na príslušnom úrade práce či nedošlo k oznámeniu zmien pokiaľ sa jedná o vyplácanie prídavku na dieťa. Podľa § 3 cit. zákona za nezaopatrené dieťa je dieťa do skončenia povinnej školskej dochádzky, najdlhšie do dovŕšenia 25 rokov veku, ak
Úradu práce podľa § 17 cit. zákona orgány štátnej správy, obce, zdravotnícke zariadenia, školy a školské zariadenia a ďalšie právnické osoby a fyzické osoby, ktoré plnia úlohy pri poskytovaní prídavku alebo sú vecne príslušné na poskytovanie údajov súvisiacich s touto štátnou sociálnou dávkou, sú povinné spolupracovať s platiteľom a na jeho žiadosť podávať informácie a oznámenia vo veci nároku na prídavok a jeho výplatu v rozsahu svojej pôsobnosti.
Z ust. § 14 cit. zákona vyplýva aj pre Vašu bývalú manželku, aby oznámila do ôsmich dní platiteľovi zmeny v rozhodujúcich skutočnostiach, ktoré majú vplyv na nárok na prídavok a na jeho výplatu, alebo podať o týchto zmenách elektronickými prostriedkami do ôsmich dní oznámenie podpísané zaručeným elektronickým podpisom.
Pre vysvetlenie : Úrad práce môže zistiť, či Váš syn stále študuje na vysokej škole. Súčasne na základe Vášho oznámenie zistí okolností na strane Vašej bývalej manželky, či nedošlo k zmene okolností pre trvanie nároku na výplatu prídavku na dieťa. Pre prípad, že syn pracuje, podáte na prísl. súd návrh na zrušenie vyživovacej povinnosti.
ZISTENIE VŠ : Aspoň čiastočnú informáciu Vám môže poskytnúť centrálny register záverečných a rigoróznych prác podľa zákona o vysokých školách /§ 63/.
PLATENIE VÝŽIVNÉHO :
Platobné miesto úhrady výživného z Vašej strany bolo určené "k rukám matky"k určitému dňu v mesiaci. Nakoľko syn je plnoletý, môžete bývalej manželke oznámiť písomne, že výživné budete uhradzovať na bankový účet syna. Súčasne požiadajte písomne syna, aby Vám oznámil či študuje alebo už je v pracovnom pomere, a ak študuje, aby predložil aktuálny doklad o štúdiu - potvrdenie z vysokej školy, ako aj oznámil číslo účtu v banke pre poukazovanie výživného. Týmto spôsobom by ste mohli dôjsť k výsledku a informáciám ohľadom štúdia Vášho syna.
VYDEDENIE :
Podľa ust. Obč. zákonníka platí, že poručiteľ môže vydediť potomka, ak
Pokiaľ to poručiteľ v listine o vydedení výslovne určí, vzťahujú sa dôsledky vydedenia aj na potomkov dediča.
Môžete spísať aj závet, kde však platí, že aj ak by ste neurčil Vaše deti ako dedičov, platí, že maloletým potomkom sa musí dostať aspoň toľko, koľko robí ich dedičský podiel zo zákona, a plnoletým potomkom aspoň toľko, koľko robí jedna polovica ich dedičského podielu zo zákona. Pokiaľ tomu závet odporuje, je v tejto časti neplatný, ak nedošlo k vydedeniu uvedených potomkov."
Možnosťou pre Vás je za života vyporiadať majetok tak, aby tento nebol predmetom dedičstva (napr. darovať). Dovoľujeme si upriamiť Vašu pozornosť aj na možné riziká napr. z dôvodu zmeny vzťahov s obdarovanými, zmeny Vašich osobných a pracovných pomerov, ako aj z dôvodu Vašej právnej istoty. Museli by sme poznať podrobnejšie Vaša osobné pomery, aby odpoveď v tejto časti bola konkrétnejšia.
Dobrý deň, chcela by som opýtať, mám priateľa, ktorý je rozvedený. Z predchádzajúceho manželstva ma 2 deti, jeden 16-čný a 19- čný. V rozvodovom rozsudku je napísané, že matka ma v starostlivosti oboch synov. Otec maloletého prispieva na výživné ako mu bolo uznané ale plnoletému výživné nebolo uznané. Plnoletý syn teraz podal na súd, že žiada od svojho otca, aby mu platil výživné s tým, že v čase, keď sa rozviedli ešte nebol plnoletý žiada pozadok za dva roky čo sa mi nám obom zdá dosť veľká suma plus, aby mu prispieval každý mesiac po 150e. Ibaže matka už teraz plnoletého syna vyhodila aj z jej priateľom z bytu a vyjadrila sa, že ma už 19 rokov nech sa stará o seba sám nemal strechu nad hlavou tak otec ho vzal k sebe bývať, ibaže zo školy ho vyhodili a nie je ani zaevidovaný na ÚPSVR. Otec chce podať odvolanie proti tomuto rozsudku, pretože sa stará o neho on. Chcem sa opýtať čo ma robiť ako ma podať to odvolanie a, či mu bude musieť platiť, keď býva u neho v byte, keď nedokončil strednú školu, pretože mal ešte možnosť urobiť komisionálne skúšky ale sa ne nedostavil tak ho zo školy vylúčili, pretože 2×opakoval druhý ročník a stále prepadol a nie je ani zaevidovaný na úrade práce. Ešte chcem dodať, že sú už aj vysporiadaný z BSM.
Odpovedá: JUDr. Milan Ficek, advokát (odpoveď odoslaná: 26.09.2018)
Odvolanie proti rozsudku o rozvode manželstva už neprichádza do úvahy.
V otázke uvádzate, že plnoletý syn Vášho priateľa teraz žije s Vami v spoločnej domácnosti, nakoľko ho matka z bytu vyhodila. Neštuduje, nie je evidovaný na úrade práce.
Ak je to tak naďalej, plnoletý syn môže podať návrh na určenie výživného proti matke, nakoľko v zmysle ust. zákona o rodine platí, že vyživovacia povinnosť trvá do času pokým dieťa nie je schopné sa samé živiť. V prípadnom súdnom konaní však súd bude skúmať aj to, či syn na základe svojho dosiahnutého vzdelania si môže nájsť zamestnanie a z akého dôvodu zamestnaný nie je. Súd v zmysle ust. zákona o rodine nemusí priznať výživné na plnoleté dieťa ak by to bolo v rozpore s dobrými mravmi v zmysle ust. § 75 zákona o rodine /citujeme/ :
"(1) Pri určení výživného prihliadne súd na odôvodnené potreby oprávneného, ako aj na schopnosti, možnosti a majetkové pomery povinného. Na schopnosti, možnosti a majetkové pomery povinného prihliadne súd aj vtedy, ak sa povinný vzdá bez dôležitého dôvodu výhodnejšieho zamestnania, zárobku, majetkového prospechu; rovnako prihliadne aj na neprimerané majetkové riziká, ktoré povinný na seba berie.
(2) Výživné nemožno priznať, ak by to bolo v rozpore s dobrými mravmi; to neplatí, ak ide o výživné pre maloleté dieťa."
Ak plnoletý syn už podal návrh na určenie výživného od svojho otca, návrh zo súdu môže zobrať späť. Len poznamenávame, že ak by návrh nezobral späť, súd v konaní bude skúmať vyššie uvedené okolnosti a skutočnosti /štúdium, jeho skončenie, nezamestnanie sa syna, hľadanie resp. nehľadanie práce a pod./.
Pokiaľ sa jedná o výživné spätne, poznamenávame, že podľa zákona o rodine výživné možno priznať len odo dňa začatia súdneho konania. Výživné pre maloleté dieťa možno priznať najdlhšie na dobu troch rokov spätne odo dňa začatia konania, ak sú na to dôvody hodné osobitného zreteľa. Spätné výživné syn nemôže žiadať od otca, lebo je plnoletý.
Dobrý deň, chcela by som sa opýtať ako postupovať v prípade, že manželovi prišiel návrh na zvýšenie výživného od PLNOLETEJ dcéry študujúcej na strednej škole a súd ho vyzýva, aby sa dostavil na pojednávanie na okresný súd v mieste bývania plnoletej, pričom manžel ma trvalé bydlisko v úplne inom meste. Všade na internete sme našli informáciu, že keď sa jedna o plnoleté dieťa má sa podávať takýto návrh už na súd v mieste bydliska odporcu (v tomto prípade otca). Ďakujem ak budete taký láskavý a nájdete si čas na odpoveď.
Dobrý deň, informácie, ktoré ste našli na internete už nie sú aktuálne. Od účinnosti Civilného mimosporového poriadku platí, že sa miestna príslušnosť okresného súdu pri výživnom medzi plnoletými osobami riadi všeobecným súdom navrhovateľa. Všeobecným súdom každej osoby je súd, v obvode ktorého má fyzická osoba trvalý pobyt. Jeho dcéra postupovala správne, keď podala návrh na zvýšenie výživného na súde, v obvode ktorého má trvalý pobyt.
Dobrý deň. Mám dve plnoleté deti, na ktoré pravidelne platím výživné. Obe deti študujú denne štúdium na VŠ. Od 1. 9. 2018 začali bývať u starej mamy, nakoľko ich moja exmanželka vyhodila z domu. Problémom je, že na nich odmieta platiť výživné ! Na koho sa majú obrátiť? Čo majú robiť? Ďakujem, s pozdravom P. z Prešova.
Odpovedá: JUDr. Milan Ficek, advokát (odpoveď odoslaná: 14.09.2018)
1./ Ak ste Vy ako otec boli zaviazaný platiť výživné a deti sú plnoleté, výživné na nich môžete posielať priamo deťom.
2./ Platenie výživného matkou detí : Podľa ust. § 65 zákona o rodine výživné plnoletých detí upraví súd len na návrh. Teda návrh na súd pokiaľ nedôjde k písomnej dohode s matkou o výživnom, deti budú musieť podať návrh na súd. Písomnú dohodu vo výživnom je však treba dať na schválenie na súd, inakšie by nebola súdne vykonateľná. Pred podaním návrhu treba poslať matke detí návrh dohody o výživnom, aby vec mohla byť vyporiadaná bez súdneho konania.
Návrh na určenie výživného na dieťa sa podáva na miestne príslušnom súde, ktorým je okresný súd, v ktorého obvode má rodič, proti ktorému návrh smeruje, svoje bydlisko.
Zo zákona platí, že plnenie vyživovacej povinnosti rodičov k deťom je ich zákonná povinnosť, ktorá trvá do času, kým deti nie sú schopné samé sa živiť. Obaja rodičia prispievajú na výživu svojich detí podľa svojich schopností, možností a majetkových pomerov. Dieťa má právo podieľať sa na životnej úrovni rodičov. Každý rodič bez ohľadu na svoje schopnosti, možnosti a majetkové pomery je povinný plniť svoju vyživovaciu povinnosť v minimálnom rozsahu vo výške 30 % zo sumy životného minima na nezaopatrené neplnoleté dieťa alebo na nezaopatrené dieťa podľa osobitného zákona.
Dobrý deň. Chcela by som sa spýtať, či má plnoleté dieťa (toho času študentka strednej školy - maturantka, pokračovať by mala na vysokej škole denné štúdium) nárok na výživné 1. Keď pracuje na základe brigádnickej práci študentov 2. Keď by mala uzatvorený pracovný pomer pracovnom zmluvou na skrátený (polovičný) úväzok 3. Za obdobie od ukončenia maturity do dňa zápisu na vysokú školu? Ďakujem.
Odpovedá: JUDr. Milan Ficek, advokát (odpoveď odoslaná: 18.05.2018)
1./ Podľa § 62 a nasl. zákona o rodine platí, že "plnenie vyživovacej povinnosti rodičov k deťom je ich zákonná povinnosť, ktorá trvá do času, kým deti nie sú schopné samé sa živiť. Obaja rodičia prispievajú na výživu svojich detí podľa svojich schopností a možností a majetkových pomerov. Dieťa má právo podieľať sa na životnej úrovni rodičov."
2./ Brigádnická činnosť, prípadne zmluva na čiastočný pracovný úväzok samé o sebe nie sú dôvodom neplatenie výživného, rozhodujúce je, či dieťa je schopné sa samé živiť. Ak plnoletý brigáduje alebo pracuje na čiast. úväzok a študuje v dennej forme štúdia, z toho nie je možné usudzovať , že je schopný sa sám živiť.
Judikatúra súdov potvrdzuje, že schopnosťou dieťaťa samostatne sa živiť treba rozumieť schopnosť samostatne, z vlastných zdrojov uspokojovať všetky relevantné životné náklady; táto schopnosť samostatne sa živiť musí spĺňať požiadavku trvalosti tohto stavu, príjem náhodného charakteru nemožno považovať za nadobudnutie schopnosti samostatne sa živiť. Súdna prax uvádza, že pre nadobudnutie schopností samostatne sa živiť sú dané podmienky až ukončením štúdia, teda nie je daný dôvod na neplatenie výživného pred nástupom na vysokoškolské štúdium.
Odporúčame oboznámiť druhého rodiča o nástupe na vysokoškolské štúdium.
V akej výške môžem požadovať výživné?